hotchpotch/miracl-hf-unified huggingface dataset:
Metamórfosi
Metamórfosi (; kath. Μεταμόρφωσις, "Metamórfosis") on Kreikan kaupunki ja samanniminen kunta (Δήμος Μεταμορφώσεως, "Dímos Metamorfóseos"), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 5,502 neliökilometriä ja väkiluku 29 891 (vuonna 2011).
Metamórfosi sijaitsee noin kymmenen kilometriä Ateenan keskustasta pohjoiskoilliseen.
Vain elämää (3. tuotantokausi)
"Vain elämää" -sarjan kolmas tuotantokausi kuvattiin edellisten kausien tapaan Hirvensalmen Satulinnassa 8.–15. kesäkuuta 2014. Kauden esittäminen alkoi Nelosella 19. syyskuuta 2014 erikoispitkällä jaksolla, joka keskittyi Vesa-Matti Loiriin.
Kauden artistit ovat Jenni Vartiainen, Samuli Edelmann, Vesa-Matti Loiri, Paula Vesala, Toni Wirtanen, Paula Koivuniemi ja Elastinen.
Ensimmäistä jaksoa katsoi parhaimmillaan yli miljoona katsojaa, keskimäärin 979 000. Ohjelma nousi hetkeksi myös yhteisö- ja mikroblogipalvelu Twitterin toiseksi tviitatuimmaksi aiheeksi. Keskimäärin koko kausi keräsi noin 892 375 katsojaa, mikä on sarjan historian suurin määrä.
Kauden aikana esitetyt kappaleet julkaistiin päivä- ja ilta-kokoelmilla 7. marraskuuta 2014. Kauden artistit esittävät kappaleita kahdessa konsertissa Hartwall Arenalla 27. ja 28. joulukuuta 2014.
The Terror Tapes
The Terror Tapes on irlantilaisen thrash metal -yhtye Gama Bombin neljäs studioalbumi. Se julkaistiin 19. toukokuuta 2013 levymerkillä AFM Records.
Kappaleesta "Backwards Bible" kuvattiin musiikkivideo.
Johan Conrad Weber
Johan Conrad Weber (3. elokuuta 1723 - 18. tammikuuta 1788 Mikkeli) oli suomalainen luutnantti, joka tuli tunnetuksi perunanviljelyn uranuurtajana Savossa.
Weberin vanhemmat olivat Conrad Anders Weber (1694-1754) ja Catharina Charlotta Brase (1700-1761). Hän oli naimisissa vuodesta 1753 Anna Elisabet Tawaststjernan (1730-1802) kanssa.
Weber palveli Savon ja Savonlinnan läänin jalkaväkirykmentin majurin komppanian aliluutnanttina. Hän omisti Mikkelissä sijainneen Saksalan kartanon ja aloitti siellä 1774 ensimmäisenä Savossa perunan viljelyn.
Myyräjahti
Myyräjahti on Simo Ojaniemen ohjelmoima ja toteuttama videopeli. Pelin juonena on jahdata koloista ilmestyviä myyriä. Koloista voi ilmestyä myös pommeja. Jos niihin osuu, häviää pelin. Koloja on kuusi, ja ne ovat numeroituja. Ohjaus tapahtuu numeronäppäimillä.
Simo Ojaniemi on varhaisimpia suomalaisia pelintekijöitä, jonka teoksia on päätynyt kaupalliseen levitykseen.
Néa Ionía
Néa Ionía () on Kreikan kaupunki ja samanniminen kunta (Δήμος Νέας Ιωνίας, "Dímos Néas Ionías"), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,421 neliökilometriä ja väkiluku 67 134 (vuonna 2011).
Néa Ionía sijaitsee noin seitsemän kilometriä Ateenan keskustasta pohjoiskoilliseen. Alueen nimi tarkoittaa "Uutta Jooniaa". Nimi viittaa nykyisin Turkille kuuluvaan alueeseen, josta muutti Ateenaan paljon kreikkalaista väestöä 1920-luvulla osana Kreikan ja Turkin väestönvaihtoa. Kaupungissa sijaitsevat Ateenan metron asemat Perissós, Pefkákia ja Néa Ionía.
Papágou-Cholargós
Papágou-Cholargós ( eli Δήμος Παπάγου-Χολαργού, "Dímos Papágou-Cholargoú") on Kreikan kunta, joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 8,63 neliökilometriä ja väkiluku 44 539 (vuonna 2011). Kunnan kuntakeskus on Cholargós.
Papágou-Cholargós sijaitsee noin kuusi kilometriä Ateenan keskustasta itäkoilliseen. Kunta syntyi, kun Cholargós ja Papágou yhdistyivät vuoden 2011 alussa Kallikrates-suunnitelman mukaisesti.
Vuoden 2011 kuntauudistuksesta lähtien Papágou-Cholargóksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Pentéli (kunta)
Pentéli () on Kreikan kaupunki ja samanniminen kunta (Δήμος Πεντέλης, "Dímos Pentélis"), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 32,9 neliökilometriä ja väkiluku 34 934. Varsinaisen Pentélin kaupungin väkiluku on 4 851 (vuonna 2011). Kunnan kuntakeskus on Melíssia.
Pentélin kaupunki sijaitsee noin 14 kilometriä Ateenan keskustasta koilliseen. Kaupunki ja kunta on saanut nimensä sen alueella sijaitsevan Pentéli- eli Pentelikon-vuorijonon mukaan. Alueen nähtävyyksiin kuuluu muun muassa Pentélin luostari ("Moní Pentélis").
Nykyinen Pentélin kunta muodostui, kun Pentéli, Melíssia ja Néa Pentéli yhdistyivät vuoden 2011 alussa Kallikrates-suunnitelman mukaisesti.
Vuoden 2011 kuntauudistuksesta lähtien Pentélin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Lännensyyskorento
Lännensyyskorento ("Sympetrum striolatum") on syyskorentoihin kuuluva sudenkorento.
Lännensyyskorento on ulkonäöltään sekoitettavissa erityisen helposti punasyyskorentoon. Siitä eroavia piirteitä ovat naaraan vain vähän takaruumiista ulkoneva sukuaukon suojus, koiraan sukupuolielimien etupuolen väkäsen pitkä ja ohut muoto, otsan mustan kuvion epäselvyys ja lähes täysin tummat reidet. Koiraalla on takaruumiin 7.–9. jaokkeiden sivupinnoilla voimakkaan tumma kuviointi.
Väriltään aikuiset koiraat ovat tyypillisesti punaisia ja nuoret keltaisia. Naaraiden yleisin väri on keltainen, mutta punaiset yksilöt ovat yleisiä. Aikaisemmin omana lajinaan pidetty "nigrescens"-värimuoto on lännensyyskorennon tavallista tummempi värimuoto. Suomalaiset lännensyyskorennot ovat tummine kuvioineen enemmän "nigrescens"-muodon kuin tavallisen värimuodon kaltaisia.
Lännensyyskorennon takaruumiin pituus on 24–28 mm ja takasiiven pituus 25–30 mm.
Lännensyyskorentoa tavataan yleisenä melkein koko Euroopassa, paitsi pohjoisessa, Pohjois-Afrikassa Välimeren rannikoilla ja Aasiassa Japaniin ja Siperian Vladivostokin ja Sahalinin alueelle asti. Suomessa laji elää pääosin Ahvenanmaalla, mutta sitä tavataan myös Hangon rannikolta ja hajanaisia havaintoja on lisäksi Saaristomeren ympäristöstä. Ahvenanmaalla lännensyyskorento on yleinen ja runsas, mutta laji puuttuu kokonaan Suomen sisämaasta. Helsingin rannikolla Viikissä havaittiin lännensyyskorentoja poikkeuksellisesti vuonna 2011, minkä lisäksi laji on havaittu Raaseporin Tammisaaressa.
Lännensyyskorentoa tavataan merenlahdilla ja niiden lähistöjen lammilla, joissa on paljon kasvillisuutta.
Lajin lentoaika on heinäkuun puolestavälistä lokakuulle. Päälentoaika on elokuun alusta syyskuun loppupuolelle.
Terrorscope
Terrorscope on irlantilaisen thrash metal -yhtye Gama Bombin musiikkisingle. Se julkaistiin digitaalisena latauksena 26. maaliskuuta 2013 sekä rajoitettuna 7" vinyylipainoksena 8. huhtikuuta 2013. Se oli ainoa yhtyeen neljänneltä albumilta "The Terror Tapes" julkaistu single.Kokonaiskesto: 9:15
Vrilíssia
Vrilíssia () on Kreikan kaupunki ja samanniminen kunta (Δήμος Βριλησσίων, "Dímos Vrilissíon"), joka sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 3,856 neliökilometriä ja väkiluku 30 741 (vuonna 2011).
Vrilíssia sijaitsee noin kymmenen kilometriä Ateenan keskustasta koilliseen. Sen nimi on peräisin Pentéli-vuoren antiikin aikaisesta nimestä "Brilēssos".
Meganísi (kunta)
Meganísi ( eli Δήμος Μεγανησίου, "Dímos Meganisíou") on Kreikan kunta, joka sijaitsee Lefkaksen alueyksikössä Jooniansaarten alueella. Kunnan pinta-ala on 22,356 neliökilometriä ja väkiluku 1 041 (vuonna 2011). Kunnan kuntakeskus on Katoméri.
Meganísin kunta käsittää koko Meganísin saaren. Sen lisäksi kuntaan kuuluvat pienemmät saaret Kýthros, Skorpiós ja Spárti.
Meganísin kunta muodostuu seuraavista kylä- ja kaupunkiyhdyskunnista ja asutuksista:
Paxoí
Paxoí ( eli Δήμος Παξών, "Dímos Paxón") on Kreikan kunta, joka sijaitsee Korfun alueyksikössä Jooniansaarten alueella. Kunnan pinta-ala on 30,121 neliökilometriä ja väkiluku 2 300 (vuonna 2011). Kunnan kuntakeskus on Gáios.
Paxoín kunta käsittää Paxoín saariryhmän eli Paxóksen ja Antípaxoksen sekä pienemmän Panagían saaren.
Paxoín kunta muodostuu seuraavista kylä- ja kaupunkiyhdyskunnista ja asutuksista:
Sergi Samper
Sergi Samper Montaña (s. 20. tammikuuta 1995 Barcelona, Espanja) on espanjalainen jalkapalloilija, joka pelaa La Ligan FC Barcelonassa. Hän on pelipaikaltaan puolustava keskikenttäpelaaja.
Samper debytoi FC Barcelonan edustusjoukkueessa Mestarien liigan ottelussa APOELia vastaan 17. syyskuuta 2014.
Precious (yhtye)
Precious oli brittiläinen tyttöbändi, joka oli toiminnassa vuosina 1998-2000. Yhtye edusti Iso-Britanniaa vuoden 1999 Eurovision laulukilpailussa kappaleella "Say it again" ja sijoittui jaetulle 12. sijalle.
Ganbareh
”Ganbareh” on saksalaisen Sash!-tuotantoryhmän kappale sen neljänneltä studioalbumilta "S4! Sash!". Virgin Records julkaisi kappaleen albumin ensimmäisenä singlenä 24. kesäkuuta 2002. Kappaleen sanat esittää Mikio. Kappale oli Euroopassa kohtalainen menestys ja saavutti singlelistan 43. sijan Saksassa ja Australiassa.
Kappale tehtiin alun perin vuoden 2002 jalkapallon MM-kilpailujen virallista albumia varten, mutta sitä ei lopulta sisällytetty julkaisuun. Kappaletta käytettiin kuitenkin jääkiekon MM-kisoissa.
Single sisältää myös Georgina Collinsin laulaman bonuskappaleen ”The Sunset”.
With My Own Eyes
With My Own Eyes on saksalaisen tuotantoryhmä Sash!:n kappale. Sen julkaisi X-IT Records heidän kolmannen, Trilenium-studioalbumin kolmantena singlenä. Kappaleella esiintyy suomalaislaulaja Inka Auhagen. Kappale oli merkittävä hitti monissa Euroopan maissa ja Britannian singlelistalla se saavutti jopa 10. sijan.
Just Around the Hill
Just Around the Hill on saksalaisen tuotantoryhmä Sash!:n kappale. Se julkaistiin heidän kolmannen, Trilenium-studioalbumin toisena singlenä 3. huhtikuuta 2000. Se on Sash!:n toinen kappale, jolla vierailee brittiläislaulaja Tina Cousins. Kappale saavutti Britannian singlelistan 8. sijan.
Luettelo FCF:n tapahtumista vuonna 2008
Tämä on luettelo Fight Club Finlandin järjestämistä showpainitapahtumista vuonna 2008. FCF järjesti vuoden aikana kuusi wrestlingtapahtumaa ympäri Suomea, johon sisältyi myös ensimmäinen Pohjois-Suomessa järjestetty tapahtuma.
Vuoden ensimmäisessä tapahtumassa käytiin kolme ottelua. Illassa nähtiin Suomen ensimmäinen tikapuu -ottelu.
Ottelutyyppi ja voittajan nimi lihavoitu:
Tapahtumassa käytiin neljä ottelua. Rumble City Pori oli ensimmäinen wrestlingtapahtuma koko kaupungissa. Jesse The Kidd (myöh. Jessica Love) teki debyyttinsä tapahtumassa.
Ottelutyyppi ja voittajan nimi lihavoitu:
Tapahtuma oli osa Miljoona Tuning -showta. Tuurissa nähtiin kolme ottelua.Kaksi päiväinen tapahtuma oli ensimmäinen Pohjois-Suomessa järjestetty wrestlingtapahtuma. Kahden päivän aikana nähtiin yhteentä yhdeksän ottelua, joista kaksi olivat mestaruusotteluita. Ensimmäistä kertaa Suomessa käytiin ottelu Saksan mestaruudesta. Aurora Liekki ja Habanero tekivät ensimmäisen FCF-esiintymisensä tapahtumassa.
Ottelutyyppi ja voittajan nimi lihavoitu:
25. heinäkuuta 2008
26. heinäkuuta 2008
Tapahtumassa käytiin seitsemän ottelua. Steve Corino teki paluun Suomeen kolmen vuoden tauon jälkeen painimalla mestaruusottelussa. Aikaisemmat Corinon Suomen vierailut olivat VPW:n Baltic Brawlissa vuonna 2003, PWF:n Snow Plowssa vuonna 2004 sekä MayDay 2 -tapahtumassa vuonna 2005. Hra Tapaturma esiintyi ensimmäistä kertaa The Mighty Perkuleksen kulmassa.
Ottelutyyppi ja voittajan nimi lihavoitu:
Perinteeksi muodostuneessa, järjestyksessään kolmannessa Winter War -tapahtumassa painittii viisi ottelua. Se oli ensimmäinen Turussa järjestetty wrestlingtapahtuma. El Excentrico teki debyyttinsä tapahtumassa. Shown jälkeisenä päivänä StarBuck ja Stark Adder ottivat puroresu –näytösottelun FinnFight X –vapaaottelutapahtumassa.
Ottelutyyppi ja voittajan nimi lihavoitu:
FCF Wrestling
Anders Huldén
Anders Jacob Huldén (16. heinäkuuta 1924 Pietarsaari - 11. joulukuuta 1997 Helsinki) oli suomalainen diplomaatti, toimittaja ja ruotsin kielellä kirjoittanut kirjailija.
Huldénin isä oli opettaja ja kirjailija Johan Jakob Huldén. Huldén valmistui valtiotieteen maisteriksi 1952.
Huldén toimi vuosina 1948–1952 Åbo Underrättelser-lehden toimittajana ja toimitussihteerinä. Hän oli Jakobstads Tidning-lehden päätoimittaja vuosina 1955–1962. Tämän jälkeen hän siirtyi ulkoministeriön palvelukseen ja oli lehdistö- ja kulttuuriattaseana ensin Tukholmassa ja sitten vuosina 1968–1973 Wienissä ja Bernissä sekä vuosina 1973–1974 Bonnissa. Huldén toimi 1974–1979 ulkoministeriön lehdistöasiain ja kulttuurikysymysten osaston päällikkönä, oli sitten pääkonsulina Hampurissa vuodesta 1979 lähtien ja suurlähettiläänä Islannissa vuosina 1985–1989.
Captain Clumsy
Captain Clumsy on helsinkiläisen Cute Attack Games -peliyhtiön tekemä pulmapeli, joka julkaistiin vuonna 2012. Peli on saatavilla iOS- ja Android-alustoille.
Pelin ideana on saada kömpelön Captain Clumsy -nimisen merirosvon varastetut aarteet takaisin ilkeiltä lokeilta.
Olavi Paavolainen: Keulakuva
Olavi Paavolainen: Keulakuva on vuonna 1991 ilmestynyt Jaakko Paavolaisen kirja serkustaan, kirjailija Olavi Paavolaisesta. Teoksen julkaisi Tammi.
Nykyaikaa etsimässä
Nykyaikaa etsimässä on Olavi Paavolaisen vuonna 1929 ilmestynyt kirja, jonka teksteissä Paavolainen pohti kaupungistumista ja elämän koneellistumista sekä esittelee moderneja taidevirtauksia kuten dadaismia, futurismia ja venäläisiä vallankumousrunoilijoita. Teos perustuu Paavolaisen Pariisin-matkaan 1927 ja aiemmin julkaistuihin lehtiartikkeleihin. Kirjan julkaisi Otava.
Paavolaisen paikat
Paavolaisen paikat – Kohtaamisia Olavi Paavolaisen kanssa on Henri Terhon toimittama, vuonna 2003 ilmestynyt kirjailija Olavi Paavolaisen elämää käsittelevä artikkelikokoelma. Teoksen kustantaja on Suomalaisen Kirjallisuuden Seura.
Teos sisältää artikkelit:
Paavolaisen katse
Paavolaisen katse. Tulkintoja Olavi Paavolaisen kirjoituksista on vuonna 2012 ilmestynyt kirjailija Olavi Paavolaisen teoksia käsittelevä artikkelikokoelma. Teoksen ovat toimittaneet Ritva Hapuli, Kari Immonen, Pekka Niemelä ja H. K. Riikonen, ja sen on kustantanut Avain.
Suuri levottomuus
Suuri levottomuus. Olavi Paavolaisen kulttuurinen katse ja matkat 1936–1939 on vuonna 2014 ilmestynyt Ville Laamasen väitöskirja kirjailija Olavi Paavolaisen 1930-luvun matkoista Saksaan, Etelä-Amerikkaan ja Neuvostoliittoon. Väitöskirja tarjoaa muun muassa venäläisiin arkistolähteisiin perustuvaa uutta tietoa Paavolaisen vuoden 1939 Neuvostoliiton-matkasta, josta kertova matkakirja jäi Paavolaiselta sodan vuoksi kirjoittamatta.
Hamlet ystäväni
Hamlet ystäväni. Kirjeitä Olavi Paavolaiselle on vuonna 1999 ilmestynyt kokoelma Hertta Kuusisen kirjeitä Olavi Paavolaiselle. Teoksen on toimittanut Marja-Leena Mikkola, ja sen kustantaja on Tammi.
Dmitri Sakunenko
Dmitri Nikolajevitš Sakunenko (, 7. tammikuuta 1930 Ust-Talmenka, Venäjän SFNT – 13. syyskuuta 2014, Vladimir) oli Neuvostoliittoa vuosina 1952-60 edustanut pikaluistelija.
Vaikka Dmitri Sakunenko valittiin vuonna 1952 Neuvostoliiton pikaluistelumaajoukkueeseen, hän ei Moskovan urheilujohdon painostuksesta huolimatta halunnut muuttaa synnyinseudultaan Vladmirista Moskovaan. Hän siis asui maajoukkue-urheilijana edelleen Vladimirissa, mikä siihen aikaan oli poikkeuksellista. Huippu-urheilijat kerättiin eri puolilta Neuvostoliittoa suuriin kaupunkeihin, erityisesti Moskovaan, tehokkaan valmennuksen vuoksi. Sakunenko osallistui Sapporon MM-kisoihin 1954 ja sijoittui viidenneksi. Sakunenko luisteli 10. tammikuuta 1955 Alma-Atan Medeolla yhteispisteiden maailmanennätyksen ja ensimmäisenä ihmisenä maailmassa 5 000 metriä alle kahdeksan minuutin. Yhteispiste-ennätys säilyi ME:nä kahdeksan vuotta aina vuoteen 1963. Samana vuonna hän kilpaili EM-kisoissa Falunissa, missä hän sijoittui pronssille. Saman vuoden MM-kisoissa Moskovassa hän sijoittui neljänneksi Ruotsin Sigge Ericssonin voittaessa maailmanmestaruuden hieman yllättäen venäläiskolmikon Oleg Gontšarenko-Boris Šilkov-Dmitri Sakunenko sijoittuessa seuraaviksi.
Olympiatalvena 1956 Sakunenko ei kilpaillut EM- tai MM-kisoissa. Hän kilpaili kuitenkin Cortina d’Ampezzon talviolympialaisissa 1956 sijoittuen 5 000 metrillä 16:nneksi, jota saattoi pitää aiemman menestyksen perusteella pettymyksenä. Seuraavana vuonna eli 1957 Sakunenko sijoittui EM-kisoissa yhdeksänneksi ja vuonna 1958 ei enää mahtunut 16 parhaan joukkoon.
Dmitri Sakunenkon kilpailu-ura kesti aina vuoteen 1963. Kaikkiaan hän edusti kilpailu-urallaan kolmissa EM-kisoissa, kaksissa MM-kisoissa ja kerran olympialaisissa. Sakunenko eli Vladimirin alueella arvostettuna urheilun mestarina ja alueen kunniakansalaisena.
Uransa jälkeen Sakunenko opiskeli Smolenskin Pedagogisessa Instuutissa eli nykyisessä Smolenskin yliopistossa ja valmistui 1965 liikunnanopettajaksi. Tämän jälkeen hänellä oli useita tehtäviä urheiluvalmennuksessa ja liikunnan hallinnollisissa tehtävissä. Sakunenko kuoli 84-vuotiaana 13. syyskuuta 2014.
Tuhriminen
Tuhriminen on vaiva, josta jotkut lapset kärsivät. Tuhrimisesta kärsivä lapsi ulostaa toistuvasti sopimattomissa paikoissa. Uloste on tavallisesti normaalikiinteää. Tuhrivalle lapselle voidaan laittaa vaipat. Tuhriva lapsi voi joutua kiusaamisen kohteeksi päiväkodissa tai koulussa. Aikuisten kohdalla käytetään termiä ulosteinkontinenssi.
Jorge Gustavo Mejía
Jorge Gustavo Mejía (s. 22. helmikuuta 1961 La Ceiba) on hondurasilainen säveltäjä ja kapellimestari. Hän opiskeli kotimaassaan ja lisäksi Saksassa (Trossingenissä ja Berliinissä), jossa hän asui yli 15 vuoden ajan. Palattuaan Hondurasiin hän perusti Tegucigalpan yliopistollisen kuoron ja yksityisen musiikkikoulun. Vuonna 2005 hän aloitti tällöin perustetun Hondurasin filharmonisen orkesterin johtamisen. Mejían sävellysten joukossa on kamarimusiikkia, oratorio, sinfonisia teoksia ja elokuvamusiikkia hondurasilaisiin elokuviin.
Mejían saamiin palkintoihin lukeutuu Karl-Hofer-Gesellschaftin Boris Blacher -palkinto (1987). Hänen teoksiaan on esitetty Euroopassa, Amerikoissa ja Japanissa.
Taistelu Aunuksesta
Taistelu Aunuksesta on Martti Haavion ja Olavi Paavolaisen jatkosodan aikana toimittama kirja, joka joutui julkaisukieltoon. Aineiston on uudelleen koonnut Helena Pilke ja teoksen julkaisi Suomalaisen Kirjallisuuden Seura vuonna 2011.
Space Satellite
Space Satellite on Ari Anturaniemen tekemä avaruuspeli Spectravideo-tietokoneelle. Pelin julkaisi Teknopiste 1980-luvun puolivälissä. Peli on julkaistu MSX-alustalle c-kasetilla, jota tarjottiin SVI-318/328-koneen ostajille.
Pelin ideana on saada takaisin anastettu satelliitti, mutta ei tiedetä ketkä satelliitin ovat anastaneet. Pelissä käydään eri tähtien aurinkokunnasta etsimässä muukalaisten keräämiä luotaimia ja palataan takaisin tarkistaan oliko kyseinen satelliitti oikea.
Pelin alussa pelaajalle annetaan neljän tähden nimet, sekä satunnaiset näppäimet avaruusalukselle. Alusta kuitenkin ohjataan joystickilla. Seuraavaksi pelaajan tulee syöttää tähden nimi, jonka aurinkokunnasta luotainta haetaan.
Kun tähden nimi on syötetty oikein, täytyy aloittaa lähtölaskenta ja lähtötason valon vaihduttua punaiseksi käynnistää moottori. Tämän jälkeen pelaaja ohjaa aluksen tankkaukseen toiselle tasolle väistellen taivaalla poikkelehtivaa ufoa. Kun alus on tankattu, on aika lähteä avaruuteen. Pelaajan tulee ohjata alus vaalean siniseen laatikkoon.
Matka planeetalle ei suju mutkitta vaan ufoja tulee vastaan. Ufot pyrkivät ampumaan alusta ja pelaajan tulee tuhota ufot ennen kuin ne ehtivät ampua alusta. Ufoja tulee kymmenen, mutta alus kestää vain kuusi osumaa. Ufoja ammutaan ohjautuvilla panoksilla, joiden tulee osua ufoon oikealla hetkellä tietyssä kulmassa.
Planeetalla pelaajan tulee laukaista tutkimusalus ja ohjata tämä luotaimeen. Alus ei saa osua luolastossa mellastavaan kiveen tai luolan seiniin. Kun luotain on löydetty, pelaajan tulee palata avaruusalukselle, josta matka käy tason 2 läpi oma aurinkokuntaa.
Aluksen on lopuksi sulavasti laskeuduttava punaiselle alustalle. Tämän jälkeen pelaaja syöttää toisen tähden nimen ja peli jatkuu tasosta yksi. Mikäli luotain on oikea niin peli päättyy.
Pelissä virheelliset kohteet sekä näppäinkäskyt kasvattavat virhelukua. Virheitä on mahdollista tehdä maksimissaan kahdeksan. Myös jos pelaaja hajottaa aluksen ilman käyttämättä heittoistuinta johtaa pelin päättymiseen.
Ikuisen totuuden temppeli
Ikuisen totuuden temppeli on Tuomas Salsteen ohjelmoima ja T&T-SOFT:in vuonna 1990 Commodore 64:lle julkaisema suomenkielinen tekstiseikkailupeli.
Pelissä seikkallaan itäkarjalaisessa luolatemppelissä ja tehtävänä on etsiä kultainen pää, jossa asuu ikuisen totuuden henki. Pelin pelaaminen tapahtuu antamalla lyhyitä, 1-3 sanan mittaisia käskyjä. Käskyillä liikutaan luolastossa, kerätään esineitä ja ratkotaan arvoituksia. Peli sisältää teknisesti varsin edistyneitä ominaisuuksia, kuten sanojen tulkitsemisen ja taivuttamisen kuudessa eri sijamuodossa, mutta ohjelmointivirheen takia peliä on kuitenkin mahdoton läpäistä.
Ikuisen totuuden temppeli jäi T&T-SOFT:in viimeiseksi tuotteeksi ja samalla todennäköisesti myös viimeiseksi kaupalliseksi Suomessa julkaistuksi C64-peliksi.
The New Voice of North
The New Voice of North on vuonna 1997 ilmestynyt Angelit-yhtyeen kokoelma-albumi, joka sisältää materiaalia aikaisemmin Angelin tytöt -nimellä tunnetun ryhmän kolmelta ensimmäiseltä studioalbumilta "Dolla" (1992), "Giitu" (1993) ja "Skeaikit" (1995). Finlandia Records julkaisi kokoelman "Innovator Series" -sarjassaan käyttäen yhtyeestä englanninkielistä nimeä Girls of Angeli.
Aquitaine-luokka
Aquitaine-luokka on Ranskan merivoimien yhdeksän monitoimifregatin ja kahden ilmatorjuntafregatin muodostama alusluokka, joka perustuu ranskalais-italialaiseen FREMM-alukseen ( tai ). Luokan ensimmäinen valmistunut alus "Aguitaine" otettiin palvelukseen Ranskan laivastossa marraskuussa 2012 ja sen mukaan Ranskan laivaston alukset tunnetaan Aquitaine-luokkana.
Ranskan tilaamat yhdeksän yleiskäyttöistä alusta korvaavat Tourville- ja Georges Leygues -luokkien sukellusveneentorjuntafregatit ja lisäksi kaksi FREDA-fregattia korvaavat Cassard-luokan ilmatorjuntafregatit.
Mánnu
Mánnu on vuonna 1999 ilmestynyt Angelit-yhtyeen neljäs studioalbumi. Se jatkaa edellisen "Skeaikit" -studioalbumin sähköisen äänimaailman linjaa ja levyä pidetään myös edellisiä modernimpana. Kyseessä on yhtyeen ensimmäinen Time Warnerin omistamalle Finlandia Recordsille tekemä uutta materiaalia sisältävä albumi sekä myös ensimmäinen nykyisellä Angelit-nimellä julkaistu levy. Vuoteen 1997 asti yhtye tunnettiin nimellä Angelin tytöt. Kappaleesta "Gárkit" tehtiin musiikkivideo.
Erätukku
Erätukku Oy oli suomalainen kauppaketju, joka myi vaatteita, asusteita, jalkineita ja välineitä metsästykseen, ulkoiluun, urheiluun, retkeilyyn ja kalastukseen. Näiden lisäksi se myi muun muassa hiihtovarusteita, riistakameroita, asekaappeja ja GPS-paikannusvälineitä. Erätukku toimi ilman tukkuporrasta tai muita välikäsiä. Maaliskuussa 2017 yritys hakeutui konkurssiin.
Vuonna 1989 perustetulla Erätukulla oli vuonna 2016 yhteensä 25 myymälää Suomessa, yksi Ruotsissa sekä verkkokauppa. Yrityksen pääkonttori oli Oulun lähellä Kempeleessä.
Erätukun omia tuotemerkkejä olivat JahtiJakt, North Ice, NorthSky, Woodlander ja Gore-Texin kaltainen kalvotekstiili Air-Tex.
Vuonna 2016 Erätukku sai luvan toimia Sitka Gear -tuotteiden maahantuojana Suomessa. Sitka on Gore-Texin kokonaan omistama yritys ja ainoa Gore-Texin oma vaatetuotemerkki.
Vuonna 2005 pääomasijoittaja Sponsor osti 70 prosentin osuuden Erätukusta. Heinäkuussa 2011 se myi omistuksensa toimivan johdon edustamalle sijoittajaryhmälle.
Erätukku teki 2000-luvun puolivälissä hyvää tulosta ja kasvoi nopeasti. Kesäkuussa 2014 Erätukku vältti konkurssin hakeutumalla yrityssaneeraukseen.
2000-luvun loppupuolella Erätukun tuotekehitysryhmän jäsenenä toimi hiihtäjä Mika Myllylä. 2000-luvulla Erätukku on toiminut yhteistyössä Antti Ruuskasen, Petter Northugin sekä Harri Kirvesniemen kanssa.
Erätukku hakeutui konkurssiin 14. maaliskuuta 2017. Syyksi ilmoitettiin epäonnistuminen yrityssaneerausohjelman tavoitteisiin pääsemisessä.
Erätukun perustajien Matti ja Maarit Koskelon pojat perustivat vuonna 2011 Retkitukku-nimisen verkkokaupan, joka jatkaa toimintaansa. Retkitukun vuoden 2015 liikevaihto oli 9,3 miljoonaa euroa ja liikevoitto lähes 1,4 miljoonaa euroa. Liikevaihto kasvoi edellisvuodesta 39 prosenttia.
Rally-Sport
Rally-Sport on suomalaisen Jukka Jäkälän kehittämä ajopeli, joka julkaistiin MS-DOS-käyttöjärjestelmälle vuonna 1996 shareware-julkaisuna. Pelistä on saatavilla rajoitettu demoversio. Kokoversio sisältää kahdeksan eri autoa, 15 kenttää, lukuisia bugikorjauksia sekä mahdollisuuden pelata peliä myös moninpelinä. Alkuperäisessä demoversiossa on ainoastaan yksinpeli, jossa voi harjoitteluajon lisäksi kisata tekoälyä vastaan.
Rally-Sport on grafiikoiltaan kolmiulotteinen ja kuvattu vaakatasossa yläviistosta. Kamera seuraa pelaajan autoa ikään kuin katsomosta kiinteästä kuvakulmasta. Radasta näkyy kerrallaan vain pieni osa: taivallettu rata pimenee ja edessä avautuva rata tulee pimeydestä esiin. Ajomallinnuksen osalta peli on realistinen ja autot reagoivat erilaisiin tienpintoihin sekä radan korkeuseroihin.
Pelin mukana ei tule työkaluja uuden sisällön luomiseen, mutta kolmas osapuoli on sittemmin julkaissut peliin rataeditorin.
FS Courbet (F712)
Courbet (runkonumero F712) on Ranskan laivaston 1997 palvelukseen otettu La Fayette-luokan monitoimifregatti.
Alus tilattiin DCNS:ltä. Sen köli laskettiin 15. syyskuuta 1993 ja alus laskettiin vesille 12. maaliskuuta 1994. Alus otettiin palvelukseen 1. huhtikuuta 1997.
Alus on vuonna 2014 aktiivipalveluksessa kotisatamanaan Toulon.
FS Aconit (F713)
Aconit (runkonumero F713) on Ranskan laivaston 1999 palvelukseen otettu La Fayette-luokan monitoimifregatti.
Alus tilattiin DCNS:ltä. Sen köli laskettiin 1. elokuuta 1996 nimellä "Jauréguiberry" ja alus laskettiin vesille 8. kesäkuuta 1997 nimellä "Aconit", joksi se oli nimetty 1996. Alus otettiin palvelukseen 3. kesäkuuta 1999.
Alus on vuonna 2014 aktiivipalveluksessa kotisatamanaan Toulon.
FS Guépratte (F714)
Guépratte (runkonumero F714) on Ranskan laivaston 2001 palvelukseen otettu La Fayette-luokan monitoimifregatti.
Alus tilattiin DCNS:ltä. Sen köli laskettiin 1. lokakuuta 1998 ja alus laskettiin vesille 3. maaliskuuta 1999. Alus otettiin palvelukseen 27. lokakuuta 2001.
Alus on vuonna 2014 aktiivipalveluksessa kotisatamanaan Toulon.
Reasons
Reasons on vuonna 2003 ilmestynyt Angelit-yhtyeen viides ja toistaiseksi viimeisin studioalbumi. Se on musiikillisesti monipuolisin ja myös kaupallisin Angeleitten levyistä. Albumilla on muun muassa ambientia sekä drum'n'bass-rytmejä. Singlenä levyltä julkaistiin kappale "Luovus".
The Sydney Morning Herald
The Sydney Morning Herald (SMH) on Sydneyssä julkaistava sanomalehti. Se perustettiin vuonna 1831 nimellä "Sydney Herald". SMH on vanhin jatkuvasti julkaistu sanomalehti Australiassa. Lehti julkaistaan kuutena päivänä viikosta. Sen voi ostaa liikkeistä Sydneyssä, Uusi Etelä-Walesin alueella, Canberrassa ja Queenslandissa (Brisbanessa, Gold Coastissa ja Sunshine Coastissa).
O Globo
O Globo on Rio de Janeirossa julkaistava, brasilialainen sanomalehti. Lehti on Roberto Marinhon johtaman mediakonsernin näkyvin painettu julkaisu.
Lehden perusti A Noite -sanomalehden omistaja ja toimittaja Irineu Marinho. Se oli alun perin tarkoitettu päivälehdeksi laajentamaan yhtiön sanomalehti-intressejä. Lehdestä tuli ajan myötä konsernin lippulaiva. Irineun kuoltua viikkoja sanomalehden perustamisen jälkeen vuonna 1925, sen peri hänen poika Roberto Marinho. Hän alkoi 21 vuoden ikäisenä tehdä työtä harjoittelija toimittajana lehdelle ja eteni myöhemmin toimituspäälliköksi.
Roberto Marinho kehitti Organizações Globoa ("O Globo," "Rede Globo", Rádio Globo, Editora Globo ja muista tytäryhtiöistä koostuvaa mediakonsernia) Brasilian suurimmaksi mediakonserniksi, siirtyen radioon 1940-luvulla ja televisioon 1960-luvulla.
Tynecastle Stadium
Tynecastle Stadium on vuonna 1886 avattu jalkapallostadion Edinburghissa, Skotlannissa. Se toimii pääasiassa Hearts-jalkapalloseuran kotikenttänä.
Vuonna 1997 peruskorjatun stadionin katsojakapasiteetti on 17 529 istumapaikkaa.
Lanark
Lanark () on pieni, noin 8 800 asukkaan kaupunki Etelä-Lanarkshiressä Skotlannissa. Se sijaitsee noin 40 kilometriä Glasgowsta kaakkoon.
Ampiainen (pilalehti)
Ampiainen oli suomalainen pilalehti, joka ilmestyi vuosina 1910–1927 Viipurissa.
"Ampiaisen" perustivat viipurilaisen sanomalehti "Karjalan" toimittajat ja työntekijät, ja sitä julkaisemaan perustettiin Oy Ampiainen. Päätoimittajana oli virallisesti Aarne Pietinen, mutta tosiasiassa "Ampiaista" piti pystyssä taiteilija ja piirtäjä Aarno Karimo. Lehti ilmestyi vuoden 1910 alusta lähtien kahdesti kuukaudessa. "Ampiainen" julisti olevansa puolueeton, mutta Venäjän-kysymyksessä se oli hyvin jyrkkä, sillä noihin aikoihin Venäjän hallituksen suunnitelmat eräiden Viipurin läänin osien erottamiseksi Suomesta koettiin akuutiksi uhaksi. "Ampiainen" keskitti lähes kaiken huomionsa Venäjän vastaiseen agitaation, ja tuki tässä suhteessa nuorsuomalaisen "Karjalan" linjaa. Ensimmäisen maailmansodan aikana tiukentunut sensuuri tosin rajoitti mahdollisuuksia arvostella Venäjää. Karimon siirryttyä 1915 "Karjalan" vakinaiseksi piirtäjäksi "Ampiaisen" kuvittamisesta vastasivat Eric Vasström sekä veljekset Onni ja Janne Muusaari.
Vuodesta 1918 "Ampiainen" tuki "Karjalan" tavoin kookomusta, vaikka ei ilmoittanutkaan aivan avoimesti puoluekantaansa. 1920-luvulla lehti keskittyi äärivasemmiston, ruotsinkielisten ja kieltolain pilkkaamiseen. Kirjoitajiin kuului muun muassa Vaasan Jaakkoo eli J. O. Ikola. Kun "Karjala" alkoi julkaista enemmän omia pilapiirroksia ja viihteellistä aineistoa, "Ampiainen" kävi 1920-luvun alussa tarpeettomaksi, ja se lakkautettiin vuoden 1923 päätteeksi. Viljo Kojo herätti lehden vielä uudelleen henkiin vuonna 1927, mutta se ilmestyi vain vuoden ajan.
L’Espresso
L'Espresso on Roomassa viikoittain julkaistava aikakauslehti. Se on toinen Italian kahdesta merkittävimmästä aikakauslehdestä, toinen on Panorama. Lehden perusti vuonna 1955 N.E.R. ("Nuove Edizioni Romane") -kustantamo, jonka omisti Carlo Caracciolo ja Olivetti-kirjoituskoneiden valmistaja Adriano Olivetti. Päätoimittajina olivat Arrigo Benedetti ja Eugenio Scalfari.
Youwarou
Youwarou on maalaiskunta ja sen keskuskylä sekä Moptin alueen Youwaroun piirin hallinnollinen keskus Malissa. Se sijaitsee Nigerjoen haaran Issa Berin varrella sata kilometriä Moptista pohjoiseen. Kunnassa on 23 000 asukasta (vuonna 2009).
Youwaroun kunta rajoittuu idässä Youwaroun piirin Dongon ja Dirman, etelässä Déboyen ja Bembéré Taman, lännessä Farimakén ja pohjoisessa Niafunkén piirin Soumpin kuntiin. Seutu kuuluu Sahelin vyöhykkeeseen. Pinnanmuodostukseltaan se on tasaista Nigerin sisämaasuistoa. Siellä sijaitsevat Moptin alueen suurimmat järvet Débo ja Waladou.
Kuntaan kuuluu 21 kylää. Asukkaat ovat pääosin fulbeja. Heidän lisäkseen kunnassa asuu fulbejen entisiä orjia rimaibeja, songhaita, bozoja, somonoja, bambaroita ja belloja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Fulbet, rimaibet ja bellat harjoittavat karjanhoitoa, bambarat maanviljelyä, bozot ja somonot kalastusta. Songhait ovat enimmäkseen kauppiaita. Tärkeimmät viljelykasvit ovat hirssi, durra ja riisi. Kotieläimiä ovat naudat, lampaat, vuohet ja siipikarja. Kalaa viedään tuoreena, savustettuna ja kuivattuna Moptiin. Youwaroussa pidetään viikoittaiset markkinat.
Youwarousta on kuivana aikana tieyhteys Moptiin. Tulva-aikaan liikennöinti tapahtuu Nigerjokea pitkin. Palveluihin kuuluu yhdeksän alakoulua, kaksi CED-tyyppistä koulua, yksi yläkoulu, terveysasema ja piirin poliklinikka. Keskuskylässä on vesijohtoverkko.
Theodor Brofeldt
Henrik Gustaf Theodor Brofeldt (14. maaliskuuta 1837 Jaakkima – 4. helmikuuta 1914 Iisalmi) oli suomalainen pappi ja kirjailija Juhani Ahon isä.
Brofeldtin vanhemmat olivat kappalainen, varapastori Petter Johan Fredrik Brofeldt ja Margaretha Charlotta Mechelin. Hän pääsi ylioppilaaksi Kuopion lukiosta 1856 ja suoritti Helsingin yliopistossa teologian erotutkinnon 1858. Brofeldt vihittiin papiksi 1859.
Brofeldt aloitti virkauransa Lapinlahdella kappalaisen apulaisena mutta toimi sittemmin Iisalmen emäseurakunnan kirkkoherrana 1883–1914. Hän oli myös tuomiokapitulin asessorina ja hän sai rovastin arvon 1888.
Theodor Brofeldt oli naimisissa 1860–1899 Karolina Fredrika Emelie Snellmanin (k. 1899) kanssa, ja he saivat kymmenen lasta joista vanhin oli Juhani Aho. Brofeltit olivat herännäisiä, mutta Theodor Brofeldt läheni myöhemmin beckiläisyyttä. Brofeldt meni 1901 toisen kerran naimisiin kansakoulunopettaja Hanna Emilia Wartiaisen kanssa.
Nimellä "H. G. Th. Brofeldt":
Reijo Linna
Reijo Linna (s. 28. maaliskuuta 1963 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.
Linna oli Käpylän Pallon kasvatti. Hän siirtyi vuonna 1981 Helsingin Jalkapalloklubiin, ollen mukana voittamassa A-poikien Suomen mestaruutta ensimmäisellä kaudellaan. Kausina 1982–1987 Linna pelasi HJK:ssa 109 pääsarjaottelua, joissa teki 11 maalia, voittaen Suomen mestaruuden kausina 1985 ja 1987 sekä Suomen cup-mestaruuden 1984. Vuonna 1988 hän edusti I divisioonassa pelannutta Kontulan Urheilijoita. Linna palasi pääsarjatasolle yhden kauden jälkeen FF Jaroon, jossa hän pelasi 26 ottelua ja teki 2 maalia.
Kausien välissä Linna pelasi myös Singaporessa muiden suomalaispelaajien kanssa ja oli voittamassa Singaporen cup-mestaruutta Jurong Townissa 1989 sekä Singaporen mestaruutta Geylang Internationalissa 1990. Palattuaan Suomeen hän siirtyi II divisioonan Finnairin Palloilijoihin. Linna pelasi FinnPassa kausina 1990–1998 yhteensä 204 ottelua, jossa teki 16 maalia ja oli mukana nostamassa seuraa Veikkausliigaan, jossa se parhaimmillaan saavutti kolmannen sijan 1997. Yhteensä pääsarjatasolla hän pelasi 277 ottelua ja teki 19 maalia.
Linna pelasi alle 16-vuotiaiden maajoukkueessa yhden ottelun Länsi-Saksaa vastaan vuonna 1979.
Tuisku (lehti)
Tuisku oli vuosina 1924–1930 Helsingissä ilmestynyt kommunistien poliittinen pilalehti. Se ilmestyi kaksi kertaa kuukaudessa.
Tuisku perustettiin 1923 lakkautetun Paukku-lehden seuraajaksi. Sitä kustansi Oy Työ, joka oli julkaissut myös Suomen Työmies -lehteä. Käytännössä Tuisku oli kommunistien agitaatiokanava. Tuiskun toimittajana toimi ensin L. Vickberg ja hänen jälkeensä kirjaltaja E. A. Grönroos. Lehden linjana oli sen omien sanojen mukaan ”luokkatietoisen sosialistisen työväen jyrkkä luokkataisteluohjelma tehostetussa ja pippuroidussa muodossaan”. Lehti luonnehti tulevaa toimintaansa myös näin: ”"Porvaria tullaan heittämään – manttaalipösöä ja pappia tullaan potkimaan heidän suuriin mahoihinsa uudestiraudoitetuilla saappailla – sotahulluja ja suojeluskuntalaisia tullaan pommittamaan järeällä tykistöllä ja kaasupommeilla, fascisteja tullaan kurittamaan risiiniöljyllä ja raipoilla, noskelaisia vitsotaan edelleen"”. Lehden linja oli yhtä tinkimätön kuin se oli luvannutkin. Tuisku lakkautettiin muiden kommunistilehtien tavoin kesäkuussa 1930. Grönroos oli jo sitä ennen vangittu lehden saaman painokanteen vuoksi.
Duffusin linna
Duffusin linna on mäkilinnan raunio, joka oli aikoinaan Morayn klaanin omistuksessa. Se sijaitsee Skotlannissa lähellä Elginiä.
1300-luvulla alkuperäinen puurakenteinen linna rakennettiin uudestaan kivestä.
Floréal-luokka
Floréal-luokka on Ranskan merivoimien kuuden vuonna 1989 tilatun aluksen muodostama fregattiluokka. Kaksi hieman mukautettua alusta on käytössä myös Marokon laivastolla.
Kylmän sodan päätyttyä todettiin, ettei sodanuhan riski ole kadonnut mihinkään. Laivasto sai uusia tehtäviä ja samalla sen käytössä olleet 1980-luvulla valmistuneet saattajat vanhentuivat ja ne eivät sellaisenaan soveltuneet matalan riskitason toiminta-alueille.
Ludwig von Mises -instituutti
Ludwig von Mises -instituutti (, lyhenne LvMI) on libertaarinen organisaatio Auburnissa Alabamassa Yhdysvalloissa. Se on nimetty itävaltalaisen taloustieteilijän Ludwig von Misesin (1881–1973) mukaan. Verkkosivujensa mukaan organisaatio omistautuu puolustamaan markkinataloutta, yksityisomistusta, rauhallisia kansainvälisiä suhteita ja vastustamaan hallinnon interventiota.
Instituutti perustettiin vuonna 1982.
NRC Handelsblad
NRC Handelsblad (NRC) on alankomaalainen päivittäin ilmestyvä iltapäivälehti, joka julkaistaan Amsterdamissa. Lehti perustettiin 1. lokakuuta 1970, kun "Nieuwe Rotterdamsche Courant" ja "Algemeen Handelsblad" -lehdet yhdistyivät. NRC lanseerasi "NRC Next" -nimisen päivälehden vuonna 2006. NRC Handelsbladin levikki oli 200 000 vuonna 2013, sijoittaen sen neljänneksi maan päivälehdistä.
Auburn (Alabama)
Auburn on kaupunki Alabaman osavaltiossa Yhdysvalloissa. Sen väkiluku oli vuoden 2013 väestönlaskennassa 58 582, ja se on itäisen Alabaman suurin kaupunki. Auburnin metropolialue käsittää lisäksi Opelikan kaupungin ja Phenix Cityn pohjoisosan, ja siellä on noin 150 000 asukasta. Auburnissa toimii Auburnin yliopisto.
Siili (lehti)
Siili: työväen pilalehti oli vuosina 1945–1951 ilmestynyt suomalainen SKDL:ää tukenut poliittinen pilalehti.
Kesällä 1945 perustettu "Siili" ilmestyi kahdesti kuukaudessa Kansankulttuurin kustantamana. Se kävi koko ilmestymisensä ajan jatkuvaa kamppailua sosiaalidemokraattien pilalehti "Kurikan" kanssa ja sen hyökkäyksen pääkohteena olivat yleensä Väinö Tanner ja asevelisosialistit. Myöhemmin kritiikin kohteena olivat sosiaalidemokraattinen Fagerholmin I hallitus ja kylmän sodan alettua Yhdysvallat. "Siilin" esikuvana oli neuvostoliittolainen "Krokodil"-lehti, josta se myös lainasi sekä kuvia että tekstiä. "Siilin" toimittajina toimivat Pentti Lahti ja vuodesta 1946 V. Montonen. Lehden pääasiallinen kuvittaja oli myös "Työkansan Sanomiin" piirtänyt Reino Vaittinen. Sodanjälkeisten vuosien aikana pilalehdistö koki Suomessa lyhyen renessanssin, jonka aikana myös "Siili" menestyi, mutta se kävi pian tappiolliseksi ja 1950-luvun alussa SKP:n johto katsoi ajan tarpeiden vaativan toisenlaisia puoluelehtiä. "Siili" lakkautettiin vuoden 1951 lopussa.
Romance and Arabella
Romance and Arabella on Walter Edwardsin ohjaama yhdysvaltalainen mykkä komediaelokuva vuodelta 1919. Romantiikkaa sisältävän komediaelokuvan pääosissa ovat Constance Talmadge ja Harrison Ford. "Romance and Arabella" kertoo nuoresta leskestä (Talmadge), joka aikoo ottaa ilon irti elämästä, ja hän päätyykin neljään eri romanssiin neljän eri miehen kanssa.
"Romance and Arabella" perustuu William Hurlbutin samannimiseen näytelmään (1917), jonka pohjalta Edith M. Kennedy laati elokuvan käsikirjoituksen. Elokuvan tuotanto- ja levittäjäyhtiönä oli Select Pictures Corporation. "Romance and Arabella" sai Yhdysvaltain ensi-iltansa 15. helmikuuta vuonna 1919.
Torvikukka
Torvikukka ("Salpiglossis sinuata") on koisokasvien heimoon kuuluva laji. Se on kotoisin Chilestä. Kasvi on 50–70 cm korkea. Varressa on paljon haaroja. Lehdet ovat väriltään vaaleanvihreitä. Kukkien värisävyjä ovat valkoisen, keltaisen, punaisen, liilan ja sinisen sävyt. Kukat ovat muodoltaan torvimaiset, ja niiden terälehdissä suonet ovat hyvin nähtävissä. Torvikukka kukkii heinäkuulta elokuulle. Kasvi menestyy aurinkoisella, multavalla ja ravinteikkaalla kasvupaikalla. Koristekasvina torvikukan esikasvatus on Suomessa aika aloittaa huhtikuulla, ja taimet istutetaan ulos kun ei enää ole hallanvaaraa. Istutusväli on 25 cm.
Mary Martin
Mary Virginia Martin (1. joulukuuta 1913 Weatherford, Texas, Yhdysvallat – 3. marraskuuta 1990) oli yhdysvaltalainen näyttelijä ja laulaja.
Hän oli Richard Rodgersin ja Oscar Hammersteinin muusa. Hänen moniin musikaalirooleihinsa lukeutuvat esimerkiksi Nellie Forbush ("South Pacific") ja Maria von Trapp ("Sound of Music").
Martin sai vuonna 1989 Kennedy Center Honors -palkinnon.
Hän oli myös näyttelijä Larry Hagmanin äiti.
Telluuritetrakloridi
Telluuritetrakloridi (TeCl) on telluuri- ja klooriatomien muodostama epäorgaaninen molekyyliyhdiste. Yhdistettä voidaan käyttää katalyyttinä ja muiden telluuriyhdisteiden valmistuksen lähtöaineena.
Huoneenlämpötilassa telluuritetrakloridi on valkoista tai hieman kellertävää kiteistä ainetta. Nesteenä ja kaasuna se on punaista. Kaasufaasissa yhdiste esiintyy TeCl-monomeerina, mutta kiinteässä ja nestemäisessä olomuodossa polymeerinä. Kiteisessä telluuritetrakloridissa toistuva yksikkö on kuutiomainen TeCl-tetrameeri, jossa jokainen telluuriatomi on sitoutunut kuuteen klooriatomiin ja telluuri- ja klooriatomit vuorottelevat kuution kärkinä. Nestemäisenä telluuritetrakloridi johtaa sähköä ja tämä johtuu TeCl, TeCl- ja TeCl-ionien muodostumisesta.
Telluuritetrakloridi ei liukene veteen, mutta hydrolysoituu veden vaikutuksesta telluuridioksidiksi ja vetykloridiksi. Yhdiste liukenee orgaanisiin liuottimiin kuten metanoliin, etanoliin, etyyliasetaattiin, bentseeniin ja tolueeniin. Telluuritetrakloridi muodostaa additiotuotteita useiden Lewis-emästen kanssa.
Telluuritetrakloridia voidaan valmistaa suoraan alkuaineistaan klooraamalla telluuria. Muita tapoja ovat telluurin tai telluuridioksidin klooraus käyttämällä klooraavana kemikaalina tetrakloorimetaania, arseenitrikloridia tai rikkidikloridia.
Telluuritetrakloridia voidaan käyttää niin epäorgaanisten kuin orgaanistenkin telluuriyhdisteiden valmistuksessa. Sitä voidaan käyttää myös katalyyttinä kloorattaessa bentseeniä tai fenoleja ja vedytettäessä karboksyylihappoja tai estereitä alkoholeiksi.
Move Mania
Move Mania on saksalaisen Sash!-tuotantoryhmän kappale vuoden 1998 albumilta "Life Goes On". Kappale julkaistiin samana vuonna albumin kolmantena singlenä. Sen julkaisi Mighty Records. Kappaleella vierailee yhdysvaltalaislaulaja Shannon. Kappale oli menestyksekäs hitti monissa Euroopan maissa ja esimerkiksi Britannian singlelistalla se saavutti kahdeksannen sijan.
Perhoskukat
Perhoskukat ("Schizanthus") on koisokasvien heimoon kuuluva suku. Sopivin kasvupaikka on aurinkoinen ja kuiva ja maan on hyvä olla runsaasti kalkittu ja multava. Yksi suvun risteymälajeista on loistoperhoskukka ("Schizanthus" × "wisetonensis"), joka on chileläisten lajien "Schizanthus grahamii" ja kirjoperhoskukan ("Schizanthus pinnatus") risteytys. Sen kukat ovat värisävyltään valkoisia, vaaleanpunaisia tai punaisia. Samassa kukassa on usein motia sävyä ja tämä risteymä kukkii heinäkuulta elokuulle. Sen korkeus on 30–50 cm ja se on kasvutavaltaan pensastava.
Colour the World
Colour the World on saksalaisen tuotantoryhmä Sash!:n kappale. Sen julkaisi Mighty Records vuonna 1999. Kappale on neljäs ja viimeinen single heidän toiselta albumiltaan "Life Goes On". Kappaleen sanat esittää nigerialais-ruotsalainen laulaja Dr. Alban. Kappale oli levyn aiempien singlejulkaisujen tapaan suosittu hitti lukuisissa Euroopan maissa ja saavutti esimerkiksi Britannian singlelistalla 15. sijan.
Hääkellot
Hääkellot () on vuonna 1921 ensi-iltansa saanut Chester Witheyn ohjaama yhdysvaltalainen mykkä komediaelokuva, jonka pääosissa ovat Constance Talmadge ja Harrison Ford.
"Hääkellot" perustuu Salisbury Fieldin näytelmään, jonka pohjalta Zelda Crosby laati elokuvaan käsikirjoituksen. Elokuvan tuottajana oli Joseph M. Schenck ja tuotantoyhtiönä Constance Talmadge Film Company. "Hääkellot" sai Yhdysvaltain ensi-iltansa 17. kesäkuuta vuonna 1921. Suomessa elokuva sai ensi-illan 30. joulukuuta vuonna 1923. "Hääkellojen" levityksestä vastasi First National Pictures.
Rosalie Wayne (Constance Talmadge) ja Reginald ”Reggie” Carter (Harrison Ford) tutustuvat Floridan Palm Beachilla sijaitsevassa hotellissa ja he avioituvat vähän myöhemmin. Väärinkäsityksien ajamana tuore vaimo hakee Nevadan Renosta nopeaa avioeroa. Vuotta myöhemmin Rosalie saa tietää entisen aviomiehensä olevan kihloissa Marcia Hunterin (Emily Chichester) kanssa. Hunter on vain kiinnostunut Reggien vauraudesta ja sosiaalisesta asemasta. Rosalie alkaa katua hätäistä avioeroaan, ja hän kehittää suunnitelman voittaakseen entisen aviomiehensä takaisin. Kuitenkin Hunterin perhe, eräs runoilija ja entinen Rosalien kosija häiritsee Rosalien suunnitelman toteutusta ja onnistumista. Rosalie estää häät lähettämällä katolilaispiispalle viestin, että Reggie on eronnut, jolloin Reggietä ja Marciaa ei voida vihkiä. Viimein Rosalie saa Reggien takaisin, ja hänestä tulee jälleen kerran rouva Carter.
Raindrops (Encore Une Fois)
Raindrops (Encore Une Fois) on Sash!:n vuonna 2008 julkaistu comeback-single. Kappaleella vierailee brittiläinen tanssimusiikkiryhmä Stunt. Kappale julkaistiin Sash!:n -kokoelma-albumilta. Kevättalvella 2008 kappale julkaistiin myös Now! 71-albumilla.
Arijoutsin Pippuri
Arijoutsin Pippuri oli Heikki Marttilan eli nimimerkki Arijoutsin kustantama ja toimittama pilalehti, joka ilmestyi vuosina 1947–1972.
Ensimmäiset vuotensa lehti ilmestyi Sotainvalidien Veljesliiton sotainvalidit ry:n julkaisemana joululehtenä nimellä "Siirtoinvaliidi-lehti". Vuodesta 1950 se oli Arijoutsin itsensä kustantama neljästi vuodessa ilmestynyt itsenäinen huumorilehti. "Arijoutsin Pippuri" onnistui menestymään siinä vaiheessa, kun käytännössä kaikki muut Suomen pilalehdet kuolivat pois, ja se oli 1950-luvun jälkeen pitkään ainoa toimija sarallaan. Lehden tekemiseen osallistuivat useat tunnetut kirjoittajat ja kuvittajat. Pakinoitsijoista olivat mukana ainakin Aapeli, Palle, Jahvetti, Vaasan Jaakkoo, Olli, Erkki-Mikael, Ksantippa, Serp, Origo, Valentin, Kai de Puu, Matti Hälli, Heikki Asunta ja Veikko Karumo, pilapiirtäjistä puolestaan Oki Räisänen, Arvo Tigerstedt, Totti Noisniemi, Kari Suomalainen, Erkki Koponen, Olavi Hurmerinta, Tauno Kunnas, Rolf Sandqvist, Veikko Marttinen, Pasi Rutanen, Pauli Soisalo ja Asmo Alho. "Arijoutsin Pippurin" sisältöön kuului sekä ajankohtaisten aiheiden käsittelyä että ajattomia vitsejä. Lehden taitto ja typografia oli suunniteltu palvelemaan humoristista ilmaisua. Painos oli parhaimmillaan noin 50 000 kappaletta.
Ajan hengen mukaisesti "Arijoutsin Pippuri" alkoi 1960-luvulla sisältää entistä rohkeampia ”tuhmia” vitsejä, mutta se ei lopulta enää kyennyt kilpailemaan varsinaisten seksihuumori- ja pornolehtien kanssa mieslukijoiden suosiosta. Arijoutsi jatkoi lehden tekemistä vielä jonkin aikaa kannattamattomuudesta huolimatta. Vuodesta 1971 alkaen ilmestyi vain joulunumero kerran vuodessa, viimeisin 1972.
Liessaari
Liessaari on Lohjanjärvessä sijaitseva saari, joka toimii virkistysalueena. Saareen pääsee kävellen Liessaaren siltaa pitkin. Saarelta löytyy luontopolku, laavu ja uimaranta. Liessaaresta on louhittu aikoinaan graniittia, ja louhos on nykyään muistomerkki. Saarella on paikkoja, joihin saa rantautua veneellä.
Manuel Pasqual
Manuel Pasqual (s. 13. maaliskuuta 1982 San Donà di Piave) on italialainen jalkapalloilija, joka edustaa Serie A:ssa pelaavaa Fiorentinaa. Pelipaikaltaan Pasqual on vasen laitapuolustaja. Hän kuuluu myös Italian jalkapallomaajoukkueeseen.
Pasqual aloitti ammattilaisuransa viidenneksi korkeimman sarjatason Derthonassa kaudella 1999-2000. Vuonna 2000 hän siirtyi Pordenone Calcioon ja siitä vuoden päästä Trevisoon. Pasqual ei lyönyt läpi Trevisossa ja matka jatkui vuonna 2002 eteenpäin US Arezzoon, joka pelasi tuolloin Serie C1:ssä eli kolmanneksi korkeimmalla sarjatasolla. Pasqual ja Arezzo nousivat vuonna 2004 Serie B:hen ja vuonna 2005 Pasqual siirtyi Serie A:ssa pelanneeseen Fiorentinaan. Hän teki debyyttinsä Serie A:ssa syyskuussa 2005. Vasenjalkainen Pasqual on tärkeässä roolissa Fiorentinan kulmien ja vapareiden antajana. Kaudella 2012-2013 hän sai myös kunnian toimia joukkueen kapteenina.
Hyvin Fiorentinassa ensimmäisellä kaudellaan esiintynyt Pasqual sai kutsun maajoukkuevalmentaja Marcello Lippiltä maaliskuun 2006 ystävyysmaaotteluun Saksaa vastaan. Pasqual debytoi tuossa ottelussa tultuaan viimeisellä minuutilla kentälle. Häntä ei kuitenkaan valittu saman kesän MM-kisoihin, jossa Italia voitti kultaa. Pasqual pelasi tuona vuonna vielä yhden maaottelun. Vuonna 2013 Italian jalkapallomaajoukkueen päävalmentaja Cesare Prandelli kutsui Pasqualin mukaan maajoukkueeseen seitsemän vuoden tauon jälkeen MM-karsintaotteluun Tšekkiä vastaan. Pasqual pelasi vuonna 2013 kolmessa maaottelussa. Vuonna 2014 uusi päävalmentaja Antonio Conte kutsui Pasqualin harjoitusotteluun Alankomaita vastaan ja EM-karsintaotteluun Norjaa vastaan. Molemmissa Pasqual tuli vaihdosta kentälle.
Pekka Vähä-Vahe
Antti Pekka Vähä-Vahe (s. 30. lokakuuta 1962 Turku) on suomalainen kestävyysjuoksija. Hänen seuranaan on vuodesta 2008 lähtien ollut Hangon Hyrskyt ja hänen valmentajanaan toimii Sulo Oksanen. Aikuisten tasolla Vähä-Vahe on saavuttanut ulkoratojen SM-kisoista kolme mitalia maratonilta; kaksi kultaa vuosina 1989 ja 1991 sekä hopeaa vuonna 1992.